Azeri
Azeri (azerbejdžanski: آذربایجانلیلار / Azərbaycanlılar ) su turkijski narod koji uglavnom živi u sjeverozapadnoj iranskoj regiji Azerbejdžan i suverenoj državi Azerbejdžan. Poslije Turaka Azeri su najbrojnija etnička grupa unutar Turkijske grupe naroda. Većina Azera su šiitski muslimani sa kulturnim naslijeđem i mješavinom turskih, iranskih i kavkaskih elemenata. Čine većinu stanovništva u Azerbejdžanu i drugu daleko najbrojniju etničku grupu u susjednom Iranu. Govore azerskim jezikom koji se ubraja u grupu turkijskih jezika. Do rusko-perzijskih ratova Azeri su živjeli u jednoj državi. Naime nakon 1813. i 1828. godine, dio teritorije Kadžarskog carstva na Kavkazu su dodijeljene Ruskom carstvu, a sporazumima iz Gulistana 1813. i Torkamančaja iz 1828. godine formirane su granice između carske Rusije i Kadžarskog carstva nakon čega su Azeri podijeljeni u dvije države.